als_Latn dik_Latn sag_Latn
Goditet një tjetër rast trafikimi lëndësh narkotike më Malësi të Madhe në kuadër të operacionit të koduar “Forest”. Birime nga policia bëjnë me dije se aksioni për sekuestrimin e 76.2 kg lëndë narkotike e dyshuar dhe një sasi fishekësh është bërë në orë 17:00 të së mërkurës. Pas marrjes së informacioneve se dikush po tentonte të trafikonte hashash, është ngritur pikë kontrolli për të ndaluar automjetin tip “Benz Mercedez ML”,me targë AA476MJ, i cili po lëvizte në aksin rrugor me drejtim nga fshati Brigjë për në Rapsh në afërsi të kufirit të gjelbër.
Drejtuesi i mjetit sapo ka parë punonjësit e policisë, ka ndaluar automjetin dhe është larguar me shpejtësi në shpatin e malit nëpër shkurre. Gjatë kontrollit të automjetit në bagazhin e tij u gjenden 7 thasë, ku brenda të cilave ishin 69 pako, dhe ku në total me një sasi prej 76.2 kg lëndë narkotike e dyshuar hashash.
Në këto kushte është ushtruar kontroll banese dhe gjatë kontrollit janë gjendur 130 fishekë kalibër 7.62 mm dhe dy krehra, të cilat janë sekuestruar në cilësinë e provës materiale.
Në përfundim të veprimeve të para hetimore u bë shpallja në kërkim e drejtuesit mjetit, konkretisht e shtetasit F. H 25 vjeç, banues në fshatin Selcë, Njësia Administrative Kelmend, Malësi e Madhe. Materialet procedurale i kaluan Prokurorisë për Krimet e Rënda Tiranë, për veprën penale ”Trafikim të lëndëve narkotike”, “Mbajtje pa leje municionit luftarak”.
16 mars 2017 (gazeta-Shqip.com)
als_Latn als_Latn als_Latn als_Latn als_Latn